Ազուր և Ասմար

«Ազուր և Ասմար» (ֆր.՝ Azur et Asmar), 2006 թվականին նկարված ֆանտազիայի ժանրի ֆրանսիական, բելգիական, իտալական համատեղ մուլտֆիլմ։ Սա ռեժիսոր Միշել Օսելոյի չորրորդ լիամետրաժ մուլտֆիլմն է և առաջինը, ստեղծվել է  3 ծավալային անիմացիայի ժանրում, թեև անսովոր (ինքնին գործիչները և կերպարները են համաչափ են, սակայն դասավորվում են միմյանց վրա այնպես, որ հեռանկարի տպավորություն ստեղծվի)։ Մուլտֆիլմի սյուժեն առաջացել «Հազար ու մի գիշերի» տպավորության տակ, ինչպես նաև Հյուսիսային Աֆրիկայի և Պարսկաստանի դեկորատիվ արվեստից։


== Բնութագիր ==
Օսելոն նկարագրում է անիմացիայի ոճը, որը ըստ նրա տարբերվում է իր նախորդ աշխատանքներից․ այն ձևավորվել է 15-16-րդ դարերի նիդերլանդցի վարպետների, ինչպիսիք են՝ Ժան Ֆուքեն, Լիմբուրգ եղբայրները և Յան վան Էյքը, ինչպես նաև  նույն ժամանակահատվածի պարսկական սեֆյան մանրանկարների ազդեցության տակ


== Լեզու ==
Թեև մուլտֆիլմը նկարահանվել է ֆրանսերեն լեզվով, հերոսների մի մասը խոսում են դասական արաբերեն լեզվով՝ առանց թարգմանության, այլ հերոսներ միայն պատասխանում են նրանց ռեպլիկաներին ֆրանսերեն կամ մեկնաբանում են նրանց։


== Սյուժե ==
Ինչ-որ արևմտաեվրոպական միջնադարյան ամրոցում կերակրող արաբուհի Ջենան իր որդու Ասմարի հետ միասին դաստիարակում է նաև ամրոցի տիրոջ որդուն Ազուրին։ Ազուրը կապույտ աչքերով շիկահեր տղա է (ֆր.՝ azur — «լազուր»), Ասմարն ունի թուխ մաշկ և շագանակագույն աչքեր։ Ջենանը պատմում նրանց լեգենդ այն մասին, թե ինչպես է հեռավոր երկրում ջիների փերին տանջվում բյուրեղապակյա վանդակի մեջ, սպասելով, թե երբ է խիզախ արքայազնը ազատելու իրեն բանտից և ամուսնանալու իր հետ, և այն խոչընդոտների մասին, որոնք սպասում են նրանց ճանապարհին։ Երբ Ազուրը մեծանում է, հայրը նրան քաղաք սովորելու է ուղարկում, իսկ Ջենանին և Ասմարին դուրս է հանում տանից, առանց որևէ իրերի։
Չափահաս դառնալով, Ազուրը նավով գնում է փնտրելու ջիների փերիին։ Ալիքը նրա մաքրում և նետում է ափ, և ի զարմանս իրեն, նա հասկանում է տեղի բնակիչների լեզուն՝ դա իր դայակի լեզուն է։ Նա խոսում է արաբերեն դժվարությամբ, ինչպես նաև նրան հանդիպող առաջին մարդկանց վախեցնում են նրա կապույտ աչքերը, որոնք, նրանց կարծիքով, բնորոշ են միայն վատ մարդկանց։ Ուստի Ազուրը ձևացնում է, որ կույր է։
Ազուրին նկատում է մուրացկան կուզիկ Կրապուն։ Երիտասարդ տարիներին Կրապուն այստեղ է հասել Եվրոպայից, որպեսզի գտնի  ջիների փերիին, բայց ենթարկվելով բազմաթիվ փորձությունների, այժմ թաքցնում իր կապույտ աչքերը սև ակնոցի տակ։ Կրապուն պարտադրում է Ազուրին իրեն վերցնել որպես առաջնորդող։ Ազուրը իր ուսերի վրա Կրապուին բերում է քաղաք, ընդ որում երկու լքված տաճարներում գտնում է թաքցրած բանալիները (Կրապուն նախկինում փնտրել էլ է այնտեղ, սակայն ոչինչ չի գտել)։
Ի վերջո, ցուցադրական կուրության պատճառով բախվելով բազմաթիվ խոչընդոտների, Ազուրը հասնում է Ջենանի տուն, որը դարձել էր հարուստ վաճառականի կին, շուտով այրիացել է, սակայն հաջողությամբ ստանձնել է բոլոր գործերիը և ավելացրել է հարստությունը։ Ջենանը ուրախությամբ ընդունում է նրան, բայց Ազմարը վերաբերում է նրան թշնամաբար։ Այնուամենայնիվ, դայակ հասնում է նրան, որ նրանք երկուսն էլ միասին մեկնեն որոնելու ջիների փերիին։ Նրանց օգնում է մանկահասակ արքայադուստր Շամս ուս Սաբահը («առավոտյան արև»), ում նրանք փրկում են ավազակներից, հրեա բժիշկը, որը Ազուրի երկրից փախել էր Արաբիա ու հասկանում էր նրա լեզուն։
Հաղթահարելով խոչընդոտները, նրանք հասնում են ջիների փերիի մոտ։ Ընդ որում, սկզբում Ասմարը ծանր վիրավորվելով փրկում է Ազուրին, ապա Ազուրը փերիին խնդրում է նրան բուժել։ Բայց երկուսից ո՞վ կդառնա նրա ամուսինը։ Այս հարցի պատասխանը անհասկանալի է մնում։


== Երաժշտություն ==
Երաժշտության հեղինակըլ լիբանանյան ծագում ունեցող կոմպոզիտոր Գաբրիել Յարեդն է, բացառությամբ մի երգի, որը գրել ու կատարում է Ադիդա Տահրին։ «Ազուրի և Ասմարի թեմաները» բառերի հեղինակը և կատարողը Սուադ Մասին է։


== Տես նաև ==
«Կիրիկուն և կախարդուհին»՝ ռեժիսոր Միշել Օսելո։


== Ծանոթագրություններ ==


== Արտաքին հղումներ ==
Azur & Asmar official USA Web page with dates and locations for nationwide tour
Azur & Asmar: The Princes' Quest official UK Web site
Azur et Asmar at Le Palais des dessins animés
Financial Times and GhibliWorld.com interviews
Production sketches, stills and original trailer
Azur & Asmar: The Princes' Quest(անգլ.) ֆիլմը Rotten Tomatoes կայքում
Azur et Asmar(անգլ.) ֆիլմը Internet Movie Database կայքում
«Azur et Asmar»(անգլ.) ֆիլմը allmovie կայքում: